Fortsatt kritisk for toårig gutt
Haukeland sykehus opplyser at toåringen er kritisk skadd, mens situasjonen til guttens bestefar (69) er alvorlig. Den tragiske ulykken skjedde da bilen med toåringen som sto på kaia, trillet i sjøen, mens bestefaren og søsteren sto like ved. Bestefaren hoppet etter og forsøkte å redde toåringen. Først 38 minutter etter at nødetatene ble varslet, ble toåringen hentet opp av vannet av dykkere fra Bergen brannvesen. Helsepersonell ga førstehjelp til toåringen i rundt én time, før han ble fløyet med luftambulanse til Haukeland universitetssjukehus. Bestefaren ble hentet opp av vannet etter rundt ni minutter.
Situasjonen er fortsatt kritisk for den toårige gutten som satt i en bil som trillet i sjøen ved Bjørsvik kai i Hordaland lørdag.